ધો.૧૨ સાયન્સની પરીક્ષામાં નાપાસ ૪૯ વિદ્યાર્થી ગુણ ચકાસણી તથા અવલોકનની કામગીરી પછી પાસ થયા છે. ગુણ ચકાસણી-અવલોકન દરમિયાન ૫ વિદ્યાર્થીના ગુણમાં ફેરફાર થયા છે. જેના પગલે તેઓ હવે માત્ર એક અથવા બે જ વિષયમાં નાપાસ થયા હોવાથી આગામી જૂલાઈમાં લેવાનારી ધો.૧૨ સાયન્સની પૂરક પરીક્ષામાં ઉપસ્થિત રહી શકશે. ધો.૧૨ સાયન્સમાં અવલોકનની કામગીરી વખતે અનેક વિદ્યાર્થીઓએ ઓછા ગુણ મળ્યા હોવા અંગે ફરિયાદો કરી હતી પરંતુ ત્યાં ઉપસ્થિત નિરીક્ષકોએ ઓછા ગુણ મળ્યા હોય તો સુધરી શકે નહીં તેમ જણાવી ગુણમાં ફેરફાર કર્યા ન હોવાની વિગતો પણ પ્રકાશમાં આવી છે.